text: Keeniyaan Boba’aa gara biyya alaa erguu jalqabuu isii ilaalchisee sirna qophaaye irratti Prezdant Uhuru Keeniyaataa argamuudhaan biyyattiin Baba’aa oomishte gurgurtaaf biyya alaatti erguu kan jalqabde tahuu ujumoo banuun labsee jira. Ji’a kana keessa qofa biyyattiin Boba’aa Barmeelaa 70,000 gara alaatti erguuf kan qophoofte tahuun beekameera.
text: #000005
text: Prezdaant Uhuuruun sirna kana irrattti haasaya godheen “qabeenya boba’aa arganne kana itti gaafatamummaa fi seeraan bulchuu yoo dadhabne kufaatii nutti fida. Biyyootni nagahaa lama kan sababa kanaan waraana keessa seenan ni beekna”jedhe.
text: #000006
text: Naannoon Turkaanaa guddinaan kan duubatti hafe yoo tahuu, mootummaan Keeniyaa galii boba’aa kana irraa argamu dhibbeentaan shan kallattiin misooma naannichaatiif kan oolu tahuu beeksise. Qabeenyi boba’aa Keeniyaan naannawa Turkaanaa kana qofa keessatti argatte barmeela 750,000,000tti kan tilmaamame tahuu gabaasni Aljaziiraa irraa arganne ni mul’isa.
text: #000007